stanford-oval/wikipedia huggingface dataset:
ลิกี๋
สร้างผลงานทางการทหาร

ลิกี๋มีผลงานในการปราบปรามชนเผ่าชานเยฺว่ (山越) หลายครั้ง ทุกครั้งสามารถเอาชนะข้าศึกได้อย่างราบคาบ ในปี ค.ศ. 231 ลิกี๋ติดตามพัวโยยผู้เป็นเสนาบดีกรมพิธีการ (太常 ไท่ฉาง) ไปปราบปรามชนเผ่าพื้นเมืองที่อาศัยในเง้าเขเซีย (五谿 อู่ซี; แปลว่า "ห้าโตรกธาร"; หมายถึงพื้นที่บริเวณนครหฺวาย-ฮฺว่า มณฑลหูหนานในปัจจุบัน) และสร้างความดีความชอบอีกครั้ง
ในปี ค.ศ. 241 ในช่วงที่จูเหียนผู้เป็นขุนพลทหารม้าและรถรบ (車騎將軍 เชอฉีเจียงจฺวิน) ของง่อก๊กโจมตีอ้วนเสีย (樊城 ฝานเฉิง) ลิกี๋ร่วมกับจูอี้นำกำลังบุกฝ่าวงล้อมของข้าศึกนอกป้อมปราการของอ้วนเสีย หลังกลับจากการทำศึก ลิกี๋ได้รับการแต่งตั้งเป็นขุนพลรอง (偏將軍 เพียนเจียงจฺวิน) เข้าแทนที่หม่า เสียน (馬閑) ในตำแหน่งแม่ทัพขวา (右部督 โย่วตูตู) และได้เลื่อนขึ้นเป็นนายกองพันทหารม้าเร็ว (越騎校尉 เยว่ฉีเซี่ยวเว่ย์)
ในปี ค.ศ. 251 เกิดลมพัดแรงทำให้น้ำในแม่น้ำแยงซีไหลย้อนกลับและขึ้นท่วมผ่านประตูเมืองเข้ามา ลิกี๋จึงสั่งการให้เตรียมเรือขนาดใหญ่เพื่อรับมือภัยพิบัติ ซุนกวนจักรพรรดิแห่งง่อก๊กทรงส่งผู้แทนพระองค์ไปตรวจสอบเรื่องน้ำท่วม ผู้แทนพระองค์กลับมาทูลรายงานเรื่องการรับมือของลิกี๋ ซุนกวนทรงชื่นชมลิกี๋และแต่งตั้งให้ลิกี๋เป็นขุนพลปราบวุย (盪魏將軍 ต้างเว่ย์เจียงจฺวิน)
ลิกี๋เข้าร่วมพัวพันในการต่อสู้แย่งชิงอำนาจระหว่างพระโอรส 2 องค์ของซุนกวนคือซุนโฮผู้เป็นรัชทายาทและซุน ป้า (孫霸) ผู้เป็นอ๋องแห่งหลู่ (魯王 หลู่หวาง) โดยลิกี๋สนับสนุนซุน ป้า เผย์ ซงจือนักประวัติศาสตร์ผู้เขียนอรรถาธิบายเสริมในจดหมายเหตุสามก๊กวิจารณ์ลิกี๋อย่างหนักในเรื่องนี้ โดยเผย์ ซงจือมีความเห็นว่าการกระทำของลิกี๋ที่เกี่ยวเนื่องด้วยการต่อสู้แย่งชิงอำนาจนี้เพียงพอที่จะลบล้างความดีความชอบของลิกี๋ในอดีตไป
ในปี ค.ศ. 252 เมื่อซุนกวนทรงพระประชวรหนัก ทรงแต่งตั้งให้ลิกี๋เป็นแม่ทัพขวาของรัชทายาท (太子右都督 ไท่จื่อโย่วตูตู) หลังซุนกวนสวรรคต รัชทายาทซุนเหลียงขึ้นสืบราชบัลลังก์เป็นจักรพรรดิแห่งง่อก๊ก พระองค์ทรงแต่งตั้งให้ลิกี๋เป็นขุนพลขวา (右將軍 โย่วเจียงจฺวิน) ในปีเดียวกันนั้น วุยก๊กที่เป็นรัฐอริของง่อก๊กส่งทัพเข้าโจมตีตังหิน (東興 ตงซิง; ทางตะวันออกเฉียงใต้ของนครเฉาหู มณฑลอานฮุยในปัจจุบัน) ลิกี๋เข้าร่วมในยุทธการ นำกองกำลังต้านข้าศึกมีความดีความชอบ
ในปี ค.ศ. 253 ซุนจุ๋นสังหารผู้สำเร็จราชการแทนพระองค์จูกัดเก๊ก ตัวซุนจุ๋นขึ้นเป็นผู้สำเร็จราชการแทนพระองค์แทน ซุนจุ๋นเลื่อนยศให้ลิกี๋เป็นขุนพลทหารม้าทะยาน (驃騎將軍 เพี่ยวฉีเจียงจฺวิน) ดูแลราชการในพระราชวังตะวันตก
ในปี ค.ศ. 255 ลิกี๋ได้รับมอบอาญาสิทธิ์ และติดตามซุนจุ๋นพร้อมกับคนอื่น ๆ ในการเข้าโจมตีฉิวฉุน  (壽春 โช่วชุน; ปัจจุบันคืออำเภอโช่ว นครลู่อาน มณฑลอานฮุย) แต่โจมตีไม่สำเร็จและต้องถอยทัพกลับ ระหว่างทางได้พบกับเฉา เจิน (曹珍) ขุนพลวุยก๊ก ลิกี๋เอาชนะเฉา เจินได้ที่เกาถิง (高亭)
ฆ่าตัวตาย

ในปี ค.ศ. 256 ลิกี๋นำทัพเข้าโจมตีวุยก๊ก ก่อนที่ลิกี๋จะยกไปถึงแม่น้ำห้วย (淮河 หฺวายเหอ) ก็ได้ข่าวการเสียชีวิตของซุนจุ๋น จากนั้นซุนหลิมลูกพี่ลูกน้องของซุนจุ๋นได้ขึ้นมาเป็นผู้สำเร็จราชการแทนพระองค์แทนที่ซุนจุ๋นและปกครองอย่างเผด็จการ ลิกี๋ได้ยินเรื่องนี้จึงนำทัพกลับมาทันที หวังจะโค่นล้มซุนหลิม ซุนหลิมทราบเรื่องลิกี๋จึงส่งบุนขิม, เล่าเบา, ต๋องจู และคนอื่น ๆ ไปจับกุมลิกี๋ ซุนหลิมยังส่งซุน เซี่ยน (孫憲) ญาติผู้พี่ไปป้องกันเจียงตู (江都) ทหารใต้บังคับบัญชาของลิกี๋เห็นว่าจะต้องพ่ายแพ้เป็นแน่ จึงเสนอให้ลิกี๋ไปสวามิภักด์ต่อวุยก๊ก แต่ลิกี๋ปฏิเสธและกล่าวว่า "อับอายที่จะต้องเป็นขุนนางทรยศ" จากนั้นลิกี๋จึงฆ่าตัวตาย ตระกูลของลิกี๋ถูกกวาดล้างสามชั่วโคตร
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
วิชิต ชูวัฒนะ

วิชิต ชูวัฒนะ เป็นนักมวยสากลชาวไทย สถิติการชก 47 ครั้ง ชนะ 23 (น็อค 12) เสมอ 1 แพ้ 23
เกียรติประวัติ

แชมป์ประเทศไทยรุ่นซูเปอร์แบนตัมเวท
ชิง 18 สิงหาคม 2540 ชนะน็อค สมยงค์ เกียรติ ต.บริบูรณ์ ยก 7
ป้องกันแชมป์ครั้งที่ 1, 11 มิถุนายน 2544 ชนะน็อค สุขสวัสดิ์ เกียรติชัยยงค์ ยก 2
เสียแชมป์ 3 สิงหาคม 2545 แพ้คะแนน เวทย์ ศักดิ์เมืองแกลง
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์แบนตัมเวท 30 ส.ค. 2541 แพ้น็อค บูลัน บูร์เกียโซ่ (อินโด) ยก 12  ที่ อินโดนีเซีย
ชิงแชมป์ IBF แพนแปซิฟิค รุ่นจูเนียร์เฟเธอร์เวทเมื่อ 19 พฤษภาคม 2543 แพ้น็อค อาร์เนล บาโรทิลโล (ออส) ยก 1 ที่ ออสเตรเลีย
ชิงแชมป์ OPBF รุ่นซูเปอร์แบนตัมเวท 17 ก.ย. 2544 แพ้น็อค โอซามุ ซาโตะ (ญี่ปุ่น) ยก 11 ที่ ญี่ปุ่น
สถาบันสถาปนา (หนังสือ)

บทความนี้เกี่ยวกับหนังสือเล่มแรกในชุด สำหรับนิยายชุด ดูที่ สถาบันสถาปนา
| Foundation   |
| --- | --- |

ผู้ประพันธ์: Isaac Asimov
ศิลปินปก: David Kyle
ประเทศ: United States
ภาษา: English
ชุด: Foundation series
ประเภท: Science fiction, political drama
สำนักพิมพ์: Gnome Press
วันที่พิมพ์: 1951
ชนิดสื่อ: Print (hardback & paperback)
หน้า: 255
ISBN: 0-553-29335-4
เรื่องถัดไป: Foundation and Empire 
สถาบันสถาปนา เป็นนิยายวิทยาศาสตร์แต่งโดยไอแซค อสิมอฟ โดยเป็นหนังสือเล่มแรกในนิยายชุดสถาบันสถาปนา สถาบันสถาปนาเป็นการตีพิมพ์เรื่องสั้นที่มีเนื้อหาต่อเนื่องกันจำนวน 5 เรื่อง พิมพ์ครั้งแรกเมื่อ ค.ศ. 1951
เรื่องสั้นในเล่ม

รายชื่อเรื่องสั้นทั้ง 5 เรื่อง
The Psychohistorians
The Encyclopedists
The Mayors
The Traders
The Merchant Princes
การตีพิมพ์ในไทย

สถาบันสถาปนาฉบับภาษาไทยแปลโดยบรรยงก์ ได้รับการตีพิมพ์ 5 ครั้งจากสำนักพิมพ์ต่างๆ
สำนักพิมพ์คอลเลจบุ๊ค (พ.ศ. 2518) ในชื่อ "Spectrum 4:สถาบันสถาปนา"
สำนักพิมพ์ออบิท (พ.ศ. 2525) ในชื่อ "โลกอนาคต:สถาบันสถาปนา"
สำนักพิมพ์ไต้ฝุ่น (พ.ศ. 2532) ในชื่อ "โลกอนาคต:สถาบันสถาปนา"
สำนักพิมพ์สร้างสรรค์-วิชาการ (พ.ศ. 2539) ในชื่อ "โลกอนาคต:สถาบันสถาปนา"
สำนักพิมพ์โปรวิชั่น (พ.ศ. 2545) ในชื่อ "โลกอนาคต:สถาบันสถาปนา"
ดูเพิ่ม

| ด ค กสถาบันสถาปนา ของ ไอแซค อสิมอฟ |
| --- | --- |
หนังสือที่แต่งโดยอสิมอฟ:  สถาบันสถาปนา  สถาบันสถาปนาและจักรวรรดิ  สถาบันสถาปนาแห่งที่สอง  สถาบันสถาปนาและปฐมภพ  สถาบันสถาปนาและโลก  กำเนิดสถาบันสถาปนา  สู่เส้นทางสถาบันสถาปนา 
หนังสือที่แต่งขึ้นภายหลัง:  สุดหนทางสถาบันสถาปนา  ฝ่าวิกฤตสถาบันสถาปนา  ชัยชนะของสถาบันสถาปนา 
ตัวละคร:  ฮาริ เซลดอน  ดานีล โอลิวาล์ว 
พิภพ:  ทรานทอร์  เทอร์มินัส  แบลีย์ 
นิยายออนไลน์ฉบับเต็ม แปลโดย บรรยงก์ เก็บถาวร 2015-03-22 ที่ เวย์แบ็กแมชชีน
วัดป่าสว่างวีรวงศ์

| วัดป่าสว่างวีรวงศ์ |
| --- | --- |


ชื่อสามัญ: วัดป่าสว่างวีรวงศ์, วัดป่าสะพานโดม
ที่ตั้ง: ตำบลแก่งโดม อำเภอสว่างวีระวงศ์ จังหวัดอุบลราชธานี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดป่าสว่างวีรวงศ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแก่งโดม อำเภอสว่างวีระวงศ์ จังหวัดอุบลราชธานี เป็นวัดสาขาของสำนักปฏิบัติแสงธรรมส่องชีวิตที่มีพระสุนทรธรรมภาณ (พระอาจารย์สมชาติ ธมฺมโชโต) เป็นประธานสงฆ์
วัดป่าสว่างวีรวงศ์ แต่เดิมชื่อ วัดป่าสะพานโดม มีประวัติคือ เมื่อ พ.ศ. 2532 พระสุนทรธรรมภาณ (พระอาจารย์สมชาติ ธมฺมโชโต) ประธานสงฆ์แห่งสำนักปฏิบัติแสงธรรมส่องชีวิต ได้ไปพำนักปฏิบัติธรรมอยู่ ณ วัดป่าสะพานโดม ครั้นต่อมาเมื่อ พ.ศ. 2540 ท่านได้ปรับปรุงพื้นที่และปลูกต้นไม้นานาพันธุ์เพื่อรักษาฟื้นฟูสภาพป่า จนกระทั่งเมื่อวันที่ 10 ธันวาคม พ.ศ. 2544 ได้เริ่มก่อสร้างเสนาสนะถาวรต่าง ๆ ขึ้น เช่น กุฏิสงฆ์ ศาลาปฏิบัติธรรม โรงทาน โรงครัว อาคารรับรอง และห้องน้ำ เป็นต้น ตั้งเป็นวัดเมื่อวันที่ 30 ธันวาคม พ.ศ. 2548 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553 เมื่อวันที่ 23 มีนาคม พ.ศ. 2553 ได้เปลี่ยนชื่อวัดมาเป็น "วัดป่าสว่างวีรวงศ์" เพราะชื่อวัดคล้ายกับวัดบ้านสะพานโดม
อุโบสถเป็นศิลปะของทางพื้นบ้านอีสาน โดยมีสีอุโบสถคล้ายกับสีของเทียนพรรษาของชาวอุบลราชธานี
วิชิต ไพรอนันต์

| วิชิต ไพรอนันต์ |
| --- | --- |
เกิด: วิชิต ไพรอนันต์ 16 ตุลาคม พ.ศ. 2494 (72 ปี)
| สถิติเหรียญโอลิมปิก> มวยสากลสมัครเล่น.ตัวแทนของ  ไทย.เอเชียนเกมส์ |
| --- | --- | --- |
|  |  กรุงเทพ 2521  | ไลท์เวลเตอร์เวท |
ซีเกมส์
|  |  สิงคโปร์ 2516  | ไลท์เวลเตอร์เวท |
วิชิต ไพรอนันต์ (Vichit Praianan) หรือชื่อในวงการมวยไทยคือ วิชิต ลูกบางปลาสร้อย เจ้าของฉายา ฉลามขาว เป็นอดีตยอดนักมวยไทยและนักมวยสมัครเล่น เขาเป็นแชมป์สนามมวยลุมพินีในประเภทมวยไทยและเป็นเจ้าของเหรียญเงินในการแข่งขันกีฬาเอเชียนเกมส์และมวยชิงแชมป์เอเชีย เขาเข้าร่วมโอลิมปิกฤดูร้อน 1972 ในรุ่นไลต์เวท โดยเขาแพ้เจมส์ บุสเซม
ประวัติ

วิชิตเกิดเมื่อวันที่ 16 ตุลาคม 2494 ที่จังหวัดชลบุรี โดยเริ่มฝึกมวยไทยเมื่ออายุ 13 ปี กับค่ายลูกบางปลาสร้อย โดยได้รับอิทธิพลจากพี่ชายคือวิสันต์ ไกรเกรียงยุค เจ้าของฉายาสุริยาบ้าเลือด
วัดป่าสว่างบุญ

| วัดป่าสว่างบุญ |
| --- | --- |


ชื่อสามัญ: วัดป่าสว่างบุญ, วัดพระเจดีย์ 500 ยอด
ที่ตั้ง: ตำบลชะอม อำเภอแก่งคอย จังหวัดสระบุรี
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูวิสุทธิ สุตวัฒน์
 สถานีย่อยพระพุทธศาสนา
วัดป่าสว่างบุญ  เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลชะอม อำเภอแก่งคอย จังหวัดสระบุรี
วัดป่าสว่างบุญ หรือนักท่องเที่ยวมักเรียกว่า วัดพระเจดีย์ 500 ยอด ตั้งวัดเมื่อวันที่ 26 กันยายน พ.ศ. 2534 สร้างโดยพระครูวิสุทธิ สุตวัฒน์ บนเนื้อที่กว่า 400 ไร่ ซึ่งเป็นที่ดินของโยมพ่อพระครูวิสุทธิ สุตวัฒน์ วัดได้รับพระราชทานวิสุงคามสีมาเมื่อวันที่ 2 มีนาคม พ.ศ. 2553
จุดเด่นของวัด คือ มหาเจดีย์สีทองนับรวมกันได้ 500 ยอด มีชื่อเต็มว่า พระมหารัตนโลหะเจดีย์ศรีศาสนโพธิสัตว์สว่างบุญ มีเจดีย์องค์ประธาน เส้นผ่าศูนย์กลาง 50 เมตร มีทั้งหมด 9 ชั้น มีบริวาร 500 องค์ เจดีย์ประธานองค์ใหญ่อยู่ตรงกลางและมีองค์เจดีย์รายองค์เล็กตั้งลดหลั่นกันลงมาอยู่รอบทิศตัวองค์เจดีย์ องค์เจดีย์เคลือบสีทอง ทั้งหมดทุกองค์ผนังด้านในของเจดีย์องค์ประธานประดับกระจกทับทิม มีภาพพระธาตุเจดีย์สำคัญของประเทศไทยประดับไว้ด้านบนภายในองค์เจดีย์ ได้อัญเชิญพระบรมสารีริกธาตุจากประเทศเนปาล อินเดีย และศรีลังกา
สนามกีฬาจิระนคร

| --- | --- |


ที่ตั้ง: ตำบลหาดใหญ่ อำเภอหาดใหญ่ จังหวัดสงขลา, ประเทศไทย
เจ้าของ: เทศบาลนครหาดใหญ่
ผู้ดำเนินการ: เทศบาลนครหาดใหญ่
ความจุ: 25,000
เปิดใช้สนาม: 1944 (พ.ศ. 2487)
การใช้งาน
กีฬาเขตแห่งประเทศไทย ครั้งที่ 3 กีฬาแห่งชาติ ครั้งที่ 22 ยังสิงห์ หาดใหญ่ ยูไนเต็ด หาดใหญ่ เอฟซี (ในอดีต) สงขลา เอฟซี
สนามกีฬาจิระนคร เป็นสนามกีฬาเอนกประสงค์ตั้งอยู่ที่ ตำบลหาดใหญ่ อำเภอหาดใหญ่, จังหวัดสงขลา มีความจุทั้งหมด 25,000 ที่นั่ง ก่อสร้างขึ้นตั้งแต่ปีปี พ.ศ. 2487
แหล่งข้อมูลอื่น

Stadium information เก็บถาวร 2016-03-03 ที่ เวย์แบ็กแมชชีน
↑  http://www.worldofstadiums.com/asia/thailand/chira-nakhon-stadium/
สถาบันวิทยาศาสตร์สุขภาพ มหาวิทยาลัยรามคำแหง

สถาบันวิทยาศาสตร์สุขภาพ มหาวิทยาลัยรามคำแหง เป็นสถาบันภายใต้การดูแลของมหาวิทยาลัยรามคำแหงจัดตั้งขึ้นตามคำสั่งของสภาพมหาวิทยาลัยรามคำแหง โดยมีจุดประสงค์เพื่อดูแลการเรียนการสอน  การอบรม  วิจัย  และบริการวิชาการเฉพาะทางด้านวิทยาศาสตร์สุขภาพแก่ประชาชนชาวไทย
ประวัติ

ในปี พ.ศ. 2544 มหาวิทยาลัยรามคำแหงโดยคำสั่งของสภามหาวิทยาลัยรามคำแหงได้จัดตั้งสถาบันวิทยาศาสตร์สุขภาพ  เพื่อจัดการเรียนการสอน  การอบรม  วิจัย  และบริการวิชาการเฉพาะทางด้านวิทยาศาสตร์สุขภาพแก่ประชาชนที่สนใจ นับได้ว่าเป็นสถาบันการศึกษาทางด้านวิทยาศาสตร์สุขภาพแห่งแรกๆของประเทศไทยที่มีการนำความรู้ด้านทัศนมาตรศาสตร์และเทคโนโลยีด้านสารสนเทศทางสุขภาพมาประยุกต์ใช้ในการดำเนินงานดังกล่าว  นับเป็นมิติใหม่ในการเรียนรู้และศึกษาอบรมทางด้านวิทยาศาสตร์สุขภาพซึ่งจะเป็นแบบการดำเนินงานทางด้านสาธารณสุขสมัยใหม่ของการให้บริการทางสุขภาพให้มีประสิทธิภาพเพิ่มขึ้น  รวมทั้งประหยัดค่าใช้จ่ายกว่าระบบที่ใช้อยู่เดิมในขณะนั้น การเปิดสอนวิชาทางด้านวิทยาศาสตร์สุขภาพ กล่าวได้ว่าเป็นมิติใหม่ของการศึกษาไทย  โดยเฉพาะในสาขาทัศนมาตรศาสตร์ที่ยังไม่มีมหาวิทยาลัยใดในประเทศไทยหรือแม้แต่ในเอเชียเปิดสอนหลักสูตรตามแบบหลักสูตรของสหรัฐอเมริกามาก่อน เพื่อให้ในอนาคตคนไทยไม่ว่าจะเป็นคนกรุงเทพฯ หรือชาวชนบท  จะมีโอกาสได้รับการดูแลทางด้านสุขภาพที่เท่าเทียมและเสมอภาคกัน
หลักสูตรที่เปิดสอน

ทัศนมาตรศาสตรบัณฑิต สาขาวิชาทัศนมาตรศาสตร์ หลักสูตร 6 ปี เป็นการศึกษาเกี่ยวกับสุขภาพของสายตา  และสาเหตุของความผิดปกติและวิธีแก้ไข  เป็นหลักสูตรปริญญาตรีใช้เวลาศึกษา 6 ปี  สำหรับผู้จบชั้นมัธยมศึกษาตอนปลาย  และโปรแกรมเร่งรัด  4 ปี สำหรับผู้จบปริญญาตรีทางด้านวิทยาศาสตร์ทั่วไปมาแล้ว  โดยเปิดรับนักศึกษาทั้งชาวไทยและชาวต่างประเทศ  หลักสูตรนี้เปิดรับนักศึกษารุ่นแรกในปีการศึกษา 2545
วิทยาศาสตรบัณฑิต สาขาวิชาแพทย์แผนไทย   หลักสูตร 4ปี (ภายหลังเปลี่ยนชื่อเป็น แพทย์แผนไทยบัณฑิต ตามความเห็นชอบของคณะกรรมการวิชาชีพแพทย์แผนไทย) มีจุดมุ่งหมายในการผลิตบัณฑิตที่มีคุณธรรม  จริยธรรม  มีความรู้  ความเข้าใจวิถีชุมชน  มีความสามารถทางวิชาการระดับมาตรฐานสากล  สามารถประกอบโรคศิลปะในสาขาแพทย์แผนไทย  สามารถรักษา  ดูแล  สร้างเสริมสุขภาพและช่วยเหลือเกื้อกูลเพื่อนมนุษย์  พร้อมกับส่งเสริมภูมิปัญญาท้องถิ่นด้านสุขภาพอย่างบูรณาการ  สามารถวิจัยและพัฒนาเพื่อเพิ่มขีดความสามารถของแพทย์แผนไทย  อนุรักษ์  และคุ้มครองภูมิปัญญาไทยและทรัพยากรอย่างยั่งยืน
วิทยาศาสตรมหาบัณฑิต สาขาวิชาสารสนเทศทางสุขภาพ  เป็นหลักสูตรปริญญาโทที่เปิดรับผู้จบปริญญาตรีจากทุกสาขาเข้าศึกษา  โดยเปิดรับนักศึกษารุ่นแรกในปีการศึกษา 2545
ความร่วมมือระหว่างประเทศ

มหาวิทยาลัยรามคำแหงร่วมกับมหาวิทยาลัยอินเดียนา ประเทศสหรัฐอเมริกา มีการเรียนการสอนที่มหาวิทยาลัยรามคำแหงเป็นแห่งแรกของทวีปเอเชีย โดยได้รับความช่วยเหลือจากมหาวิทยาลัยอินเดียนา ประเทศสหรัฐอเมริกา  จัดคณาจารย์มาช่วยสอนและให้คำแนะนำต่าง ๆ ในระยะแรก  ซึ่งความร่วมมือดังกล่าว  มหาวิทยาลัยเชื่อมั่นว่าจะทำให้คุณภาพการเรียนการสอนในสาขาวิชาทัศนมาตรศาสตร์ตามหลักสูตรทัศนมาตรศาสตรบัณฑิต (Doctor of Optometry) เทียบเท่ากับมาตรฐานสากลของสาขาวิชานี้
สมาคมคณะชาติ

| สมาคมคณะชาติ  |
| --- | --- |
ผู้ก่อตั้ง: พระยาโทณวณิกมนตรี (วิสุทธิ์ โทณวณิก)  พระยาศราภัยพิพัฒ (เลื่อน ศราภัยวานิช) หลุย คีรีวัต หลวงวิจิตรวาทการ (วิจิตร วิจิตรวาทการ)
หัวหน้า: หลวงวิจิตรวาทการ (วิจิตร วิจิตรวาทการ)
ก่อตั้ง: พ.ศ. 2475
ถูกยุบ: มกราคม พ.ศ. 2476
หนังสือพิมพ์:  สนับสนุนคณะชาติ กรุงเทพเดลิเมล์ ช่วยกรรมกร ไทยใหม่ 
อุดมการณ์: กษัตริย์นิยม
การเมืองไทย   รายชื่อพรรคการเมือง การเลือกตั้ง
สมาคมคณะชาติ เป็นความพยายามในการจัดตั้งพรรคการเมืองฝ่ายตรงข้ามคณะราษฎร ภายหลังจากที่มีการตั้งสมาคมคณะราษฎร ภายหลังถูกพระยามโนปกรณนิติธาดา (ก้อน หุตะสิงห์) ประธานคณะกรรมการราษฎรในขณะนั้นปฏิเสธ โดยอ้างว่าสภาพบ้านเมืองยังไม่พร้อม
คณะชาติ ก่อตั้งขึ้นในพ.ศ. 2475 โดยมีผู้ยื่นขอจดทะเบียนคือ พระยาโทณวณิกมนตรี (วิสุทธิ์ โทณวณิก) พระยาศราภัยพิพัฒ (เลื่อน ศราภัยวานิช) หลุย คีรีวัต หลวงวิจิตรวาทการ (วิจิตร วิจิตรวาทการ) และเจ้านายเชื้อพระวงศ์อีกหลายองค์ เนื่องมาจากข้าราชการทหารและขุนนางชั้นสูงของระบอบเก่า มีความคิดเห็นว่าพรรคการเมืองที่มีพรรคเดียวคือคณะราษฎร ไม่ใช่ประชาธิปไตย เมื่อคณะราษฎรจัดตั้งสมาคมโดยมีลักษณะเป็นพรรคการเมือง ประกาศรับสมัครสมาชิกและมีผู้สมัครมากมาย หลวงวิจิตรวาทการจึงตั้งคณะชาติขึ้นเพื่อเป็นสมาคมทางการเมืองของกลุ่มผู้ไม่เห็นด้วยกับคณะราษฎร
รัฐบาลพระยามโนปกรณนิติธาดา นำความกราบบังคมทูลปรึกษาพระบาทสมเด็จพระปกเกล้าเจ้าอยู่หัว กลับได้รับพระราชกระแสว่าไม่ควรอนุญาตเพราะจะทำให้เกิดความแตกแยกในกาลอันไม่เหมาะสม จึงแนะนำให้ยุบเลิกไปทั้งสองสมาคม รัฐบาลจึงปฏิเสธข้อเสนอตั้งพรรคการเมืองชื่อ "สมาคมคณะชาติ" ในเดือนมกราคม พ.ศ. 2476
วัดโกโรโกโส

| วัดโกโรโกโส |
| --- | --- |

ชื่อสามัญ: วัดโกโรโกโส, วัดคลังทอง, วัดสี่โอ
ที่ตั้ง: ตำบลข้าวเม่า อำเภออุทัย จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อดำ
 สถานีย่อยพระพุทธศาสนา
วัดโกโรโกโส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งคลองข้าวเม่าตรงข้ามกับบ้านคลองธนู ในตำบลข้าวเม่า อำเภออุทัย จังหวัดพระนครศรีอยุธยา
ประวัติ

วัดโกโรโกโส เดิมชื่อ วัดคลังทอง คนในท้องที่ส่วนใหญ่มักเรียกว่า วัดสี่โอ มีประวัติการสร้างวัดอยู่หลายเรื่อง
พระเจ้าตากสินมหาราช ได้เดินทางพร้อมกับทหารมาทางทิศตะวันออก มาพบกับวัดคลังทอง จึงหยุดพักทัพ และได้ไปกราบขอพรพระในอุโบสถซึ่งเป็นพระศักดิ์สิทธิ์ชื่อ หลวงพ่อแก้ว (หลวงพ่อดำ) ท่านได้ขอพรว่า "ข้าแต่สิ่งศักดิ์สิทธิ์ในพระอุโบสถแห่งนี้ขอให้ข้าพระเจ้าได้กอบกู้เอกราชได้สำเร็จด้วยเทอญ เพื่อให้คนไทยได้มีที่อยู่ที่อาศัย" เมื่อกล่าวคำเสร็จมีพวกชาวบ้านเห็นเหตุการณ์จึงเข้าช่วยเหลือกองทัพของพระเจ้าตากสินโดยการตำข้าวเม่าเพื่อเป็นเสบียงในการออกเดินทางไปสู้รบและฝั่งตรงข้ามของคลองชาวบ้านอีกส่วนหนึ่งช่วยกันทำธนู และอาวุธอื่น ๆ เพื่อเตรียมเอาไปสู้รบกับข้าศึก เมื่อพระเจ้าตากสินทำการสู้รบกอบกู้เอกราชได้สำเร็จ ท่านได้ทรงพระราชทานชื่อหมู่บ้านให้ ทางฝั่งคลองที่ตำข้าวเม่า ทรงพระราชทานชื่อว่าหมู่บ้านคลองข้าวเม่า และฝั่งตรงข้ามที่ทำธนูได้พระราชทานชื่อหมู่บ้านว่า หมู่บ้านธนู ต่อมาได้รู้ถึงข้าศึกชาวพม่าว่าวัดคลังทองเป็นแหล่งขุมกำลังของคนไทย จึงจัดกองทัพมาเผาทำลายวัดและพวกชาวบ้านจนสิ้น จนเป็นวัดร้างตั้งแต่บัดนั้นมา
ต่อมาชาวบ้าน และพระภิกษุคิดจะบูรณะซ่อมแซมวัดขึ้นมาใหม่ แต่ก็ยากที่จะทำได้ เพราะเหลือแต่ซากปรักหักพัง จึงได้ร่วมมือกันสร้างวัดใหม่ซึ่งอยูฝั่งตรงข้ามชื่อว่า วัดสะแก ชาวบ้านจึงเรียกวัดเก่านี้ว่า "วัดโกโรโกโส" จนติดปากเรื่อยมาจนถึงปัจจุบัน ต่อมามีพระภิกษุรูปหนึ่งชื่อว่า หลวงพ่อคอน สุริญาโน (พระราชมงคลมุณี) ได้เห็นสภาพของวัดโกโรโกโสอยู่ในสภาพทรุดโทรมมาก จึงได้บูรณะวัดขึ้นมาใหม่ หลวงพ่อคอนเห็นว่าพระพุทธรูปองค์นี้คือหลวงพ่อแก้ว (หลวงพ่อดำ) เป็นพระพุทธรูปสมัยสุโขทัย ควรที่จะอนุรักษ์ จึงสร้างซุ้มคลุมองค์พระพุทธรูป และต่อเศียรพระพุทธรูปให้อยู่ในสภาพเหมือนเดิม พร้อมกับสร้างถาวรวัตถุอีกมากมาย
อีกเรื่องเล่าหนึ่ง มีชาวจีนสองคน คือ "อาโกโร" และ "อาโกโส" (อาโก คือ พี่สาวหรือน้องสาวของพ่อภาษาแต้จิ๋ว) ซึ่งเป็นเพื่อนกันได้ร่วมกันสร้างวัดขึ้นโดยมิได้ตั้งชื่อเสียงเรียงนาม ชาวบ้านที่รู้ว่าท่านทั้งสองสร้างวัดจึงพากันเรียกว่า วัดอาโกโรอาโกโส ต่อมาทางการขนานนามให้ว่า "วัดคลังทอง" แต่ชาวบ้านก็ยังนิยมเรียกกันต่อมาว่า "วัดอาโกโรอาโกโส" ครั้นนานวันเข้าก็หายกลายเป็น "วัดโกโรโกโส"
ศิลปกรรม

วัดโกโรโกโสมี หลวงพ่อดำ พระพุทธรูปประธานภายในวิหาร ประภัสสร์ ชูวิเชียร สันนิษฐานว่าเป็นพระพุทธรูปแบบอยุธยาตอนต้นถึงกลาง ช่วงพุทธศตวรรษที่ 20–21  สังเกตได้จากพระพักตร์รูปเหลี่ยมและลักษณะบางประการที่สามารถเทียบเคียงได้กับพระพุทธรูปหินทรายที่สร้างขึ้นในช่วงเวลานั้น ส่วนรุ่งโรจน์ ภิรมย์อนุกูล ระบุว่าเป็นพระพุทธรูปแบบอู่ทองรุ่น 3 ตอนปลาย สังเกตได้จากลักษณะการทำพระพักตร์รูปไข่ มีเส้นไรพระศก การทำสังฆาฏิเป็นแผ่นยาวจรดพระนาภี ปลายแยกเป็นเขี้ยวตะขาบ แต่พระพักตร์มีลักษณะอิ่ม กำหนดอายุอยู่ราวพุทธศตวรรษที่ 20 ตอนปลาย เชื่อมต่อต้นพุทธศตวรรษที่ 21
สถาปัตยกรรมของวัด คงมีมาตั้งแต่สมัยอยุธยาตอนต้นถึงกลาง ต่อมาบูรณะในสมัยอยุธยาตอนปลายด้วยการสร้างอาคารขึ้นใหม่ในบริเวณที่ปัจจุบัน คือ วิหารหลวงพ่อดำ ส่วนซากอาคารที่หลงเหลือ เป็นแบบอยุธยาตอนปลาย สังเกตได้จากก่ออิฐถือปูนผนังหนารองรับน้ำหนักเครื่องหลังคา
วิทยาลัยเทคโนโลยีพาณิชยการลานนาเชียงใหม่

| --- | --- |
ชื่อย่อ: LCC
คติพจน์: LEARN TO SERVE
สถาปนา: พ.ศ. 2528
ที่ตั้ง: วิทยาลัยเทคโนโลยีพาณิชยการลานนา ที่อยู่ 98/12 หมู่ 2 ถ.โพธาราม (เจ็ดยอด) ต.ช้างเผือก อ.เมือง จ.เชียงใหม่ 50300
เว็บไซต์: [http://www.lcc.ac.th/
หลักสูตรที่เปิดสอน  เก็บถาวร 2017-06-27 ที่ เวย์แบ็กแมชชีน

1.ระดับประกาศนียบัตรวิชาชีพ (ปวช.) หลักสูตร 3 ปี รับผู้จบ ม.3 หรือเทียบเท่าเข้าเรียนในระบบปกติ ได้แก่
หลักสูตรประเภท พาณิชกรรม
สาขาการบัญชี
สาขาการตลาด
สาขาคอมพิวเตอร์ธุรกิจ
สาขาภาษาอังกฤษธุรกิจ
สาขาธุรกิจค้าปลีก
หลักสูตรประเภท อุตสาหกรรมการท่องเที่ยว
สาขาการท่องเที่ยว
สาขาการโรงแรม
หลักสูตรประเภท คหกรรม
สาขาอาหารและโภชนาการ
หลักสูตรประเภท อุตสาหกรรม
สาขาเทคโนโลยีอิเล็กทรอนิก
2.ระดับประกาศนียบัตรวิชาชีพชั้นสูง (ปวส.) หลักสูตร 2 ปี รับผู้จบ ปวช. ม.6 หรือเทียบเท่าเข้าเรียบระบบปกติ ได้แก่
หลักสูตรประเภท บริหารธรุกิจ
สาขาการบัญชี
สาขาการบัญชี (ภาคพิเศษ)
สาขาการตลาด
สาขาคอมพิวเตอร์ธุรกิจ
สาขาภาษาอังกฤษธุรกิจ
สาขาเทคโนโลยีดิจิทัล
สาขาการจัดการธุรกิจค้าปลีก
หลักสูตรประเภท อุตสาหกรรมการท่องเที่ยว
สาขาการจัดการธุรกิจท่องเที่ยว
สาขาการจัดการโรงแรม
สาขาการจัดการโรงแรม (ภาคพิเศษ)
หลักสูตรประเภท อุตสาหกรรม
สาขาอุตสาหกรรมบันเทิง
สาขาเทคโนโลยีอิเล็กทรอนิก
สนามกีฬาจุฬาลงกรณ์มหาวิทยาลัย

| --- | --- |
สนามจุ๊บ

th
ชื่อเต็ม: สนามกีฬาจุฬาลงกรณ์มหาวิทยาลัย
ที่ตั้ง: กรุงเทพมหานคร, ประเทศไทย
พิกัด: 13°44′15″N 100°31′33″E﻿ / ﻿13.73750°N 100.52583°E﻿ / 13.73750; 100.52583
ขนส่งมวลชน:  สามย่าน
เจ้าของ: จุฬาลงกรณ์มหาวิทยาลัย
ผู้ดำเนินการ: จุฬาลงกรณ์มหาวิทยาลัย
ความจุ: 20,000
พื้นผิว: หญ้าเทียม
การใช้งาน
สโมสรฟุตบอลจามจุรี ยูไนเต็ด
สนามกีฬาจุฬาลงกรณ์มหาวิทยาลัย เดิมชื่อ สนามกีฬาจารุเสถียร หรือเป็นที่รู้จักกันในชื่อ "สนามจุ๊บ" เป็นสนามกีฬาของจุฬาลงกรณ์มหาวิทยาลัย ถือเป็นสนามฟุตบอลหญ้าเทียมแห่งแรกของประเทศไทย[ต้องการอ้างอิง] ตั้งอยู่ภายในพื้นที่จุฬาลงกรณ์มหาวิทยาลัยฝั่งตะวันตกของถนนพญาไท บริเวณใต้อัฒจันทร์รอบสนามจัดเป็นห้องกิจกรรมหลายรูปแบบ  และมีสนามเทนนิสอยู่อีกฝั่งหนึ่ง ตัวสนามจะอยู่ถัดจากโรงเรียนสาธิตจุฬาลงกรณ์มหาวิทยาลัย สนามกีฬาแห่งนี้เป็นสนามเหย้าของสโมสรฟุตบอลจามจุรี ยูไนเต็ด
การชกระหว่างจิมมี่ คารัทเธอร์ กับจำเริญ ทรงกิตรัตน์ ที่สนามแห่งนี้
สนามกีฬาจุฬาลงกรณ์มหาวิทยาลัย ในสมัยที่ยังใช้ชื่อว่า สนามกีฬาจารุเสถียร เคยใช้เป็นสถานที่จัดการแข่งขันชิงแชมป์โลกมวยสากลรุ่นแบนตั้มเวท ระหว่าง จิมมี่ คาร์รัทเธอร์ เจ้าของตำแหน่งชาวออสเตรเลีย กับ จำเริญ ทรงกิตรัตน์ ผู้ท้าชิงชาวไทย เมื่อวันที่ 2 พฤษภาคม พ.ศ. 2497 ท่ามกลางฝนที่ตกลงมาอย่างหนักก่อนหน้านี้ แต่ก็มีจำนวนผู้ชมถึงกว่า 70,000 คน ทำให้ต้องเปลี่ยนกติกาจาก 15 ยก เป็น 12 ยก และนักมวยทั้งคู่ต้องถอดรองเท้าชกด้วยเท้าเปล่า นับเป็นมวยสากลสมัยใหม่คู่แรกและคู่เดียวตราบจนปัจจุบันที่ต้องชกในรูปแบบนี้ (และนับเป็นการชกมวยสากลชิงแชมป์โลกเป็นครั้งแรกของนักมวยชาวไทยด้วย) ผลการชกปรากฏว่า คาร์รัทเธอร์เป็นฝ่ายชนะคะแนนไปได้ สามารถป้องกันตำแหน่งได้สำเร็จ
แหล่งข้อมูลอื่น

ศูนย์กีฬาแห่งจุฬาลงกรณ์มหาวิทยาลัย
ภาพถ่ายทางอากาศของ สนามกีฬาจุฬาลงกรณ์มหาวิทยาลัย
| ด ค กจุฬาลงกรณ์มหาวิทยาลัย |
| --- | --- | --- |
| สัญลักษณ์ |  พระเกี้ยว  เพลงพระราชนิพนธ์มหาจุฬาลงกรณ์  ครุยและเข็มวิทยฐานะ  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระมงกุฎเกล้าเจ้าอยู่หัว  |  |
| คณะ |  วิศวกรรมศาสตร์  อักษรศาสตร์  วิทยาศาสตร์  รัฐศาสตร์  สถาปัตยกรรมศาสตร์  พาณิชยศาสตร์และการบัญชี  ครุศาสตร์  นิเทศศาสตร์  เศรษฐศาสตร์  แพทยศาสตร์  สัตวแพทยศาสตร์  ทันตแพทยศาสตร์  เภสัชศาสตร์  นิติศาสตร์  ศิลปกรรมศาสตร์  พยาบาลศาสตร์  สหเวชศาสตร์  จิตวิทยา  วิทยาศาสตร์การกีฬา  |  |
| สำนักวิชา |  สำนักวิชาทรัพยากรการเกษตร  |  |
| วิทยาลัย |  บัณฑิตวิทยาลัย  วิทยาลัยประชากรศาสตร์  วิทยาลัยปิโตรเลียมและปิโตรเคมี  วิทยาลัยวิทยาศาสตร์สาธารณสุข  สถาบันบัณฑิตบริหารธุรกิจศศินทร์  สถาบันภาษา  |  |
| สถาบันวิจัย |  สถาบันวิจัยทรัพยากรทางน้ำ  สถาบันวิจัยพลังงาน  สถาบันวิจัยโลหะและวัสดุ  สถาบันวิจัยสังคม  สถาบันวิจัยสภาวะแวดล้อม  สถาบันขนส่ง  สถาบันเทคโนโลยีชีวภาพและวิศวกรรมพันธุศาสตร์  สถาบันไทยศึกษา  สถาบันเอเชียศึกษา  |  |
| สถาบันสมทบ |  วิทยาลัยพยาบาลตำรวจ  |  |
| พิพิธภัณฑ์ |  พิพิธภัณฑ์มหาวิทยาลัย  พิพิธภัณฑ์ร่างกายมนุษย์  พิพิธภัณฑสถานกุมารศัลยศาสตร์  พิพิธภัณฑ์สมุนไพร  พิพิธภัณฑสถานธรณีวิทยา  พิพิธภัณฑสถานธรรมชาติวิทยา  พิพิธภัณฑสถานปรสิตวิทยาในสัตว์  พิพิธภัณฑสถานวาจวิทยาวัฑฒน์  พิพิธภัณฑ์พืช ศาสตราจารย์กสิน สุวะตะพันธุ์  พิพิธภัณฑสถานออร์โธปิดิกส์  พิพิธภัณฑ์หอยทากของไทย  พิพิธภัณฑ์ชลทัศนสถาน  พิพิธภัณฑ์เทคโนโลยีทางภาพ  พิพิธภัณฑ์อัญมณีและเครื่องประดับไทย  พิพิธภัณฑ์พระจุฑาธุชราชฐาน  พิพิธภัณฑ์พระตำหนักดาราภิรมย์  |  |
| สถานที่ในส่วนการศึกษา |  สนามกีฬาจุฬาฯ  โรงเรียนสาธิตจุฬาฯ  โรงพยาบาลจุฬาลงกรณ์  ศาลาพระเกี้ยว  พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า  หอประชุมจุฬาลงกรณ์มหาวิทยาลัย  เรือนภะรตราชา  เรือนไทย  อุทยาน 100 ปี  |  |
| สถานที่ในพื้นที่ราชการเช่าใช้ |  กรีฑาสถานแห่งชาติ  โรงเรียนเตรียมอุดมศึกษา  โรงเรียนสาธิตปทุมวัน  มหาวิทยาลัยเทคโนโลยีราชมงคลตะวันออก วิทยาเขตอุเทนถวาย  |  |
| สถานที่ในพื้นที่พาณิชยกรรม |  จามจุรีสแควร์  สามย่านมิตรทาวน์  สยามสแควร์  สยามสแควร์วัน  เอ็มบีเคเซ็นเตอร์  |  |
| กิจกรรมสำคัญ |  งานจุฬาฯวิชาการ  งานฟุตบอลประเพณีฯ  งานรักบี้ประเพณีฯ  |  |
| อื่น ๆ |  พื้นที่  การจัดอันดับ  วิทยุจุฬาฯ  สภาคณาจารย์  สโมสรจามจุรี ยูไนเต็ด  บุคคลสำคัญ  ศูนย์หนังสือจุฬาฯ  ซียู-แบนด์  สำนักงานจัดการทรัพย์สิน  |  |
 หมวดหมู่  โครงการ  สถานีย่อย
วัดป่าสัก (อำเภอเชียงแสน)

สำหรับวัดป่าสักแห่งอื่น ดูที่ วัดป่าสัก
| วัดป่าสัก |
| --- | --- |
เจดีย์ประธานของวัดป่าสัก ศิลปะล้านนาได้รับอิทธิพลจากหริภุญชัย

ที่ตั้ง: ตำบลเวียง อำเภอเชียงแสน จังหวัดเชียงราย
ประเภท: โบราณสถาน
ความพิเศษ: วัดเก่าแก่ของอำเภอเชียงแสน
 สถานีย่อยพระพุทธศาสนา
วัดป่าสัก จังหวัดเชียงราย เป็นวัดและกลุ่มโบราณสถานในอำเภอเชียงแสน จังหวัดเชียงราย ซึ่งก่อสร้างโดยพระเจ้าแสนภู ในปีพ.ศ. 1838 เพื่อประดิษฐานพระบรมสารีริกธาตุ "โคปผกะธาตุ" (พระธาตุกระดูกตาตุ่มข้างขวาของพระพุทธเจ้า) และโปรดเกล้าฯ ให้ปลูกต้นสักจำนวน 300 ต้นทั่วบริเวณ จึงเป็นที่มาของชื่อวัดป่าสัก
กลุ่มโบราณสถานของวัดป่าสักครอบคลุมพื้นที่ประมาณ 16 ไร่ ประกอบด้วยโบราณสถานต่าง ๆ จำนวน 22 แห่ง เจดีย์ประธานเป็นเจดีย์ทรงปราสาท ได้รับอิทธิพลจากศิลปะหริภุญชัย โดยรอบมีเจดีย์องค์เล็กประดับอยู่ที่มุมทั้งสี่ สถาปัตยกรรมและศิลปกรรมแสดงให้เห็นถึงการผสมผสานศิลปะสุโขทัย พุกาม และหริภุญไชยเข้าด้วยกันจนเป็นเอกลักษณ์เฉพาะของเจดีย์ล้านนา
ดูเพิ่ม

รายชื่อโบราณสถานในจังหวัดเชียงราย